ЕАЭО басшылары Алматыға жиналды
"ЕАЭО басшылары Алматыға жиналды" | "https://abai.kz/post/179462"
TITLE: ЕАЭО басшылары Алматыға жиналды
URL: https://abai.kz/post/179462
META: "ЕАЭО басшылары Алматыға жиналды" | "https://abai.kz/post/179462"
DATE: 02.02.2024
AUTHOR(s): Abai.kz
TOTAL WORDS: 130
TEXT: Алматыда Еуразиялық экономикалық одаққа (ЕАЭО) мүше елдердің үкімет басшылары халықаралық форумға жиналды. Отырысқа Еуразиялық экономикалық одақ елдері үкіметтерінің басшылары – Еуразиялық үкіметаралық кеңестің мүшелері Армения Республикасының Премьер-министрі Никол Пашинян, Беларусь Республикасының Премьер-министрі Роман Головченко, Қазақстан Республикасының Премьер-министрі Әлихан Смайылов, Қырғызстан министрлер кабинеті төрағасының бірінші орынбасары Адылбек Қасымалиев, Ресей Федерациясы Үкіметінің төрағасы Михаил Мишустин, Өзбекстанның үкімет басшысы Абдулла Арипов, сондай-ақ Еуразиялық экономикалық комиссия алқасының төрағасы Бақытжан Сағынтаев қатысып жатыр. Олар бүгін Еуразиялық үкіметаралық кеңес ЕАЭО елдеріндегі макроэкономикалық ахуалды және орнықты экономикалық дамуды қамтамасыз ету жөніндегі ұсыныстарды қарайтын болады. Бұдан бөлек, ЕАЭО-ға мүше мемлекеттердің «Еуразиялық агроэкспресс» ауыл шаруашылығы өнімдері мен азық-түлікті жеделдетілген темір жол және мультимодальды тасымалдауды жүзеге асыру жөніндегі бірлескен жобасын іске асыру барысын, Еуразиялық экономикалық одақ мемлекеттерінің көлік саласындағы басым интеграциялық инфрақұрылымдық жобалар тізбесіне өзгертулер енгізуді талқыламақ. фото: Sputnik Abai.kz
